text: Koldingfirma opgiver Lada-import
  09 marts 2010 kl. 08.08
  Importøren af Lada har taget konsekvensen af et salg, der er faldet til nul, og lukker butikken.
  Importen har hidtil været varetaget af Nic. Christiansen A/S i Kolding, men der har ikke været meget travlhed de seneste år. Ifølge en notits på hjemmesiden for danske motorjournalisters faglige klub er Lada Danmark A/S nu nedlagt, skriver Politiken.
  Det er mere end to år siden, der sidst blevet registreret en ny Lada i Danmark. Går man 10 år tilbage, er der blevet til 316 biler.
  
  Ikke udsigt til nye Lada'er
  Der er tilsyneladende heller ikke udsigt til tidssvarende modeller fra Lada inden for en overskuelig fremtid. Ganske vist har det russiske firma fra tid til anden vist ganske fornuftige konceptbiler på de store biludstillinger, men bilerne er aldrig blevet omsat til virkelighed.
  Lada havde sin storhedstid i Danmark tilbage i 1980'erne. Dengang solgte de en bil, der var en slags videreudvikling af en Fiat fra 1960'erne, og det gik rigtig godt. Det var også dengang, at Skoda havde stor succes med sine hækmotormodeller.
  